
Aruba Bank por mira cu su di 15 Walk & Fun tabata un exito completo 



E di 15 edicion di Aruba Bank su Walk of Fun, cu ta un “vierdaagse” a resulta sigur un 
exito den tur sentido di palabra. E tabta un simanj/en di emocion ora cu mas di 2000 
hende a haci tur nan esfuerso pa completa 4 dia di cana of coremengto. 

For dia cu e inscripcion a habri, e evento a kibra recordy tabata “Sold Out” den menos 
di I ora. Miles di persona a participay pa 4 dia largo, nan a cana y core den 4 bario di 
Aruba. Pabien na tur participante, kendenan sigur kier mantene nan mes saludable. 

A celebra 

Clausura di Aruba Bank su 15 Walk & Run cu Premio 

y canto di Jeon y Upgrade 


UN siman yen di emocion ora cu mas di 2000 hende ta haci 
tur nan esfuerso pa completa 4 dia di e Aruba Bank Walk & 
Run 2019. E di 15 edicion di Aruba Bank Walk & Run hunto 
cu Subway a termina diabierna riba parkeerplaats di Aruba 
Bank na Hato. 

For dia cu e inscripcion a habri, e evento a kibra record y ta- 
bata “Sold Out” den menos di 1 ora. Miles di persona a par- 
ticipa y pa 4 dia largo, nan a cana y core den 4 bario di Aruba. 

E participantenan a cana pa 4 dia den e barionan di San Nico- 
las, Sta. Cruz, Paradera y Noord. For di e prome edicion por a 
conta cu comunidad completo consistiendo di participacion di 
famianan completo, adulto, mucha y hoben. Participantenan 
por a track nan mesun tempo dor di download e Aruba Bank 
Walk & Run app. Tur participante tabata feliz di a logra ter- 
mina e Walk & Run, pero tambe mehora nan tempo cada dia. 
E evento a clausura diabierna anochi cu premiacion di atle- 
tanan y un regalo special di Aruba Bank na comunidad cu 
presentacion di nos yiu di tera Jeon. Aruba Bank y Subway a 
felicita tur ganador y tambe tur persona cu a participa y con- 
tribui pa haci e Aruba Bank Walk & Run exitoso. 



Pa por a saca e ganadornan di e evento aki, a conta e tempo 
total di tur dia pa saca e mihor tempo. Despues di e dia final, 
Aruba Bank y Subway a haci entrega di premionan na e par- 
ticipantenan cu tabatin e mihor tempo di tur 4 dia. Aruba 
Bank y Subway ta gradici cada persona cu a participa y felicita 
cada ganado di e Aruba Bank Walk & Run 2019. Tambe ta 
gradici IBiSA, Cuerpo Policial, Rode ICruis, Motor Unit, Patri- 
shi Sports y boluntarionan pa yuda haci e evento aki un otro 
exito. 



E resultado di e Aruba Bank Walk & Run 2019 ta como lo 
siguiente: Top 5 ganador masculino: 

Alexander Hodge; 

Jonathan Busby; Giannon Eights; 

Kelvin Gama Gonzalez y 
Jesus Galea. 

Top 5 ganador femenino: 

Lana Gobert; 

Pauline Vackier; 

Yuli Tineo; 

Kirah Regales y 
Rebecca Jansen. 

“E raport mas reciente publica di 
Banco Central (CBA) riba resultado 
di nan Consumer Confidence Sur- 
vey, ta confirma e sentimiento cu ta 
bidando den pueblo y cu nos a bin 
ta scuchando y ta mira den pueblo 
e ultimo aña alci”, e lider di AVP, 
mr. Mike Eman a expresa na aper- 
tura di su conferencia di prensa. 

E cifranan ta confirma cu e perdida 
di compra, e perdida di confiansa 
di e consumidor, e perdida di confi- 
ansa den futuro ta sumamente alar- 
mante n’e momentonan alci. 

Lider di partido AVP, mr Milce 
Eman a mustra cu den comber- 
sacionnan continuo den comuni- 
dad, por tende y mira e inkietud 
y dolor pa aumnento di costo di 
bida, di prijsnan halto, di perdida 
di poder di compra, hendenan cu 
ta perdiendo trabou y ora cu mira e 
sentimientonan aki bek den e ci- 
franan macro di e estudio mas re- 
cien di Banco Central, e ta confirma 
e dolornan aki di pueblo. 

Mr. Mike Eman a enfatisa cu e 
prome conclusion cu por saca for 
di e survey di Banco Central bou 
di consumidonan, ta cu e confiansa 
di e consumidor den e situacion 
actual, ta sigui deteriora den forma 
alarmante den e kwartal bou di 
cual Banco Central a haci su survey 
nobo. 


Lider di AVP, mr. Mike Emcin: 

Cifranan di Banco Central ta confirma: 

Consumidor ta sufriendo 


Ald ta wordo señala cu ta constata 
un sentimiento sumamente pesi- 
mista bou di consumidornan lolce a 
nifica cu di esnan cu a wordo en- 
cuesta pa Banco Central, un gran 
mayoria a bisa cu riba puntonan 
esencial cu ta afecta nan calidad di 
bida, nan ta mira e desaroyo actual 
y e perspectiva pa futuro, den un 
forma hopi negativo. 

“Ora cu mira cifranan di 95.8% por 
pensa cu tog nos ta na 95%, pero e 
startnummer den e encuestanan aki 
di Banco Central pa cu e estadisti- 
canan aki, ta na 90% ta 0 y e ta bay 
te na 110%, lolce a nifica cu te na 
100 ainda bo ta riba un cinco, pero 
ora bo ta na 95.8, bo ta diep diep 
den onvoldoende cu e resultadonan 
aki. 

Tanto con su situacion finaciero ta 
n’e momentonan aki ta negativo y 
con su perspectiva ta pa futuro ta 
pesimista. Esta awe ta malo y no ta 
spera mihor pa mañan. Un situa- 
cion hopi doloroso y scur cu nos 
mester salba nos comunidad for di 
dje, e lider di AVP, mr. Milce Eman 
a expresa. 

Tambe e consumidor ta hopi preo- 
cupa ora di analisa su reaccion riba 
desaroyo di prijsnan awor y den 
futuro, ambos e consumidor ta hopi 
negativo riba dje, mr. Milce Eman 
ta analisa for di e survey di Banco 
Central. 

E resultado di e encuesta, no por 
ta otro tampoco, pasobra si mira e 
cantidad di medida cu e Gobierno 
alci a introduci den menos di un 
aña, compaña cu un falta di vision 


y un maneho cu no ta duna confi- 
anza, e caida di poder di compra, 
di benta den comercio, caida den 
inversion, tur ta concecuencia di e 
maneho aki. 

“Y AVP a alerta p’e concecuenci- 
anan aki ya den nos analisis di e 
pakete di medida na momento cu a 
presenta e paketa aki. 

“Economic monitor’ di Banco Cen- 
tral a mustra caida den crecemento; 
survey di inflacion di CBS a mus- 
tra cu inflacion ta subi dramatica- 
mente: business survey ta bisa cu 
tin caida den comercio na Aruba; 
survey di consumidornan awe ta 
bisa cu tin un caida grandi den 
experiencia di cada ciudadano con 
e ta mira su propio finansa, con e 
ta mira su presupuesto y con e ta 
premira su situacion ta bay ta den 
futuro”. 

Ta hopi malo caba pa un pais ora 
cu e ciudadano ta biba cu dolor, ta 
biba cu retonan diario cu prijsnan 
ta keda aumenta y no por alcansa 
cu su presupuesto, e ta bira ainda 
mas pio ora cu e no tin perspectiva 
tampoco di kico futuro tin pa tur 
hende,” e lider di partido AVP, mr. 
Milce Eman a mustra. 

“Pesey hunto nos mester salba 
Aruba di e gobernacion aki”. Milce 
Eman a bisa cu e siman aki e lo 
bolbe riba e declaracion y posicion 
tuma pa Camara di Comercio, cu 
a ilustra cu e Gobierno aki no tin 
maneho alguno y ta hibando un 
maneho ad-hoc, perhudicado mas y 
mas e pueblo en general. 

Presidente di KvK, Kawish Misier 

E no por t'asina cu sector priva t'esun cu na fin di 
dia mester bay carga tur gasto y e consecuencianan 

Di maneho adhoc di Gobierno 



UN otro topico cu dirigentenan 
di Camara di Comercio (KvK) kier 
trece dilanti ta cu den e ultimo tem- 
po por a nota varios instrumento cu 
ta wordo introduci cu tin relacion cu 
medidanan. 

Asina tin p.e. Presidente di KvIC, 
Kawish Misier ta menciona e incre- 
mento di minimum loon cu ta afecta 
gasto di negoshinan pa cumpli cu 


salario minimo, tarifanan pa piki su- 
shi caminda comercio tin otro tarifa 
cu piki sushi domestico, pero no ta 
tene cuenta y no ta distingui entre 
e negoshinan cu ta produci tiki of 
hopi mas sushi. 

Por ehempel un consultant trahando 
cu un computer lo paga casi mescos 
cu un minimarket cu ta produci hopi 
caha bashi. A introduci e “Sin tax” y 
tin mas impuesto proponi manera e 
“Sugar tax”. 

P.e. cu un “Sugar Tax” lo mester cam- 
bia prijs di bebida di tur menu di 
tur restaurant na Aruba. Extension 
di e prohibicion riba saco di plastic 
cu foam boxes sin trece un solucion 
economico p’e comerciante pa por 
remplasa e uso di e productonan aki 
cu pa ley no mag wordo usa mas. 


Anteriormente KvK a indica cu 
sector priva di Aruba ta paga bon, 
pero pa motibo principalmente di 
impuestonan halto (awa, coriente y 
telefon na Aruba tin prijs di mercado 
internacional) e poder di compra ta 
menos. 

KvK ta haya importante pa trece un 
Reforma Fiscal. Pero p’e comerciante 
y e pueblo di Aruba e ta importante 
cu esaki ta transparente y practico. 
Decisionnan cu Gobierno ta tuma 
mester tin un base caminda a scu- 
cha di e comunidad y tambe e con- 
sehonan y preocupacion di e comer- 
ciantenan. 

E no por t’asina cu sector priva t’esun 
cu na fin di dia lo mester bay carga 
tur e gastonan y consecuencia fas- 
tiosonan aki, segun Kawich Misier, 
Presidente di KvK. 


Premier Evelyn Wever-Croes lo tin audiencia cu Papa di Roma 


Premier Evelyn Wever-Croes a ricibi invitacion di 
Vaticano pa un audiencia cu Papa di Roma. 

E invitacion original a wordo haci na juli aña pasa 
momento cu Nuncio di Vaticano a bishita Premier 
Wever-Croes y a invita nos Premier pa bishita Vati- 
cano. 

Recientemente Premier Wever-Croes a acepta e in- 
vitacion y a purba combin’e cu su biahe pa Estonia 
y Hulanda. 

Siman pasa a drenta e confirmacion cu e audien- 
cia priva di Premier y Papa di Roma, lo tuma luga 
diarazon awor, 29 di mei. Esaki sigur ta un honor 
grandi pa Premier representa henter nos pais, y 
mas cu claro un bendicion grandi pa nos pais. 

Minister Ruiz-Maduro 
a reuni cu Secretario 
di Estado di Hulanda 
encarga cu Finanza 

DURANTE bishita na Embahada di Hulanda 
na Cuba, Minister Ruiz-Maduro a reuni cu 
Secretario di Estado encarga cu Finanza pa 
Hulanda, sr. Menno Snel hunto cu Emba- 
hadora pa Hulanda na Cuba y Jamaica sra. 
Alexandra Valkenburg. 

Durante e reunion a toca e tema di Union 
Europeo su lista preto y e noticia cu Aruba a 
wordo kita for di e lista alci. 

E carta oficial a drenta e siman aki na des- 
pacho di Minister di Finanza y cu esaki 
Aruba oficialmente ta bek den e grupo di 
paisnan cu ta cumpli cu e reglanan fiscal 
Europeo. 

Minister Ruiz-Maduro a combersa cu sr. 
Menno Snel tambe riba e acuerdo fiscal 
entre Hulanda y Aruba cu mester bay wordo 
actualisa ya cu despues cu a bin cambio di 
10-10-10, e tema aki no a keda trata mas. 

E mandatarionan a toca tambe e asisten- 
cia tecnico necesario pa facilita Aruba cu 
cumplimento di e reglanan internacional 
fiscal. 

Entre Aruba cu Hulanda ta existi un asisten- 
cia pa hopi tempo y nos kier sigui conta cu 
e asistencia pa vigila e cambionan cu Aruba 
mester implementa pa por lceda den cumpli- 
mento cu e reglanan fiscal internacional. 

Na final di e reunion e mandatario a presen- 
ta sr. Menno Snel y sra. Alexandra Valken- 
burg cu un regalo di recuerdo di Aruba 
gradiciendo nan p’e tempo dedica na interes 
di nos pais den Reino. 



_ i 

Concientiscmdo nos comunidad tocante e ley di cacho 

Accion preventivo riba e tema di cacho 


DIABIERNA mainta un grupo di studiante a 
sali riba caya pa cuminsa concientisa comu- 
nidad riba e tema di cacho. Ta trata aki stu- 
diantenan Polis cu ta eherciendo nan ultimo 
trayectoria di nan estudio di MBO nivel 4. 

E proyecto cu nan a escoge tabata riba e 
tema di cacho. E problematica di cacho ta 
grandiy e studiantenan aki sa di e problema 
y pesey a cuminsa di biaha riba e tema aki 
p’asina haci’e un proyecto grandi. 

Tabata na un supermercado grandiy renom- 
bra a haci e escogencia pa reparti foyetonan 
cu informacion valioso tocate ley di cacho, 
su consecuenciay tambe e parti prevencion. 
E acogida tabata asina grandi cu den un rato 
e 150 foyetonan a caba. 

Hopi tabata interesa riba e tema di cachoy 
tambe hopi no tabata sa kico pa haci. Cu 
splicacion dunay informacion reparti tocante 
e tema hopi persona a sali cu caranan con- 
tentoy tabata satisfecho cu e informacion cu 
nan a haya tocante e problematica di cacho 
y tambe con nos como ser humano por con- 
trubui pa haci un cambio n’esaki. 

E proyecto aki ya caba tin un par di siman 
andandoy lo sigui pa concientisa nos comu- 
nidad tocante e Ie_y di cachoy tambe infor- 
macion di cacho. 

E agentenan policialta D. Escobar. N. II- 
lidge. L. Kellyy C. Abdul. Lo continua cu nan 
proyecto p’asina na final haci un demostra- 
ciony posibel solucion pa cu e problematica 
aki. Un danki na tur instancia- y fundacion 
cu ta traha cu nos animalnan p’e informa- 
cionyyudansa p’asina hunto nos por com- 
bati e problematica aki y tambe concientisa 
nos pueblo. Corda cu tin ley di cacho! Sea 
conciente pa evita di haya un multa indesea. 

AHATA: Resultado di estudio di empleo hotelero 

Mayoria empleado den hotel ta local y 3% ta 
gana salario minimo (y ta ricibi tips) 




ARUBA Hotel & Tourism Association (AHATA) ta 
nota cu tin percepcion incorecto den comunidad en 
cuanto empleo den sector hotelero. 

E informacion incorecto ta causa conclusion negativo 
cual por descurasha ciudadanonan cualifica pa traha 
den sector di hospitalidad. Consecuentemente, servi- 
cio ta sufri y eventualmente e reputacion di nos isla 
tambe. E falta di interes pa e trabou di localnan cu ta 
candidato ideal, pa motibo di nan hospitalidad y con- 
ocemento di diferente idioma, ta causa e necesidad pa 
yena e cuponan cu imigrantenan cu ta rekeri permiso 
pa traha. 

AHATA ta enfatisa e importancia di un discusion riba 
empleo den sector hotelero basa riba data real en bes 
di anecdota of redo. Hotel y Timeshare miembro di 
AHATA ta comparti informacion cu e asociacion pa 
asina garantisa publicacion di data correcto y na un 
forma consolida. 



E recopilacion di data mas recien di AHATA ta un es- 
tudio di Manpower (Empleo) bou di su miembronan 
hotelero y timeshare. 

E 22 hotelnan den e estudio ta representa 7,155 cam- 
ber y 7,562 empleado. Door di publica e resultadonan 
di e estudio aki, AHATA ta comparti y duna un mihor 
bista riba cierto data relaciona cu empleo. 

Entre otro e estudio ta mustra cu di un total di 7,562 
empleado trahando 84% ta ciudadano residencia cu 
no ta relceri permiso di trabou, 3% ta gana salario 
minimo (cual mayoria adicionalmete ta gana tips cu 
no ta wordo raporta of paga belasting). 


2019 Hotel ManpowerStudy 

Average of 22 AHATA Members (Hotel and Timeshare) 

Total Employees: 7,562 

n 

Percentage ofTotal (7,562) 1J 

Employeesvia Contractors 

20% 

Employees requiring Work Permit 

16% 

Employees earning Minimum Wage* 

3% 

Employees under Age of 25 

10% 

Employees over Age of 60 

10% 


AHATA ta gradici su miembronan pa comparti e infor- 
macion confidencial pa asina aki comunidad por haya 
informacion corecto. 

AHATA su miembronan inclui den e rapport ta: Am- 
sterdam Manor Beach Resort; Aruba Marriott & Stel- 
laris Casino; Barceló Aruba; Brickell Bay Beach Club; 
Boardwalk Hotel; Bucuti & Tara Beach Resort; Divi 
Al-Inclusive Resort; Divi Aruba Phoenix Resort; Divi 
Dutch Village Resort; Eagle Aruba Resort; Holiday Inn 
Aruba; Hyatt Regency Aruba Resort; La Cabana Beach 
Resort; Manchebo Beach Resort; Marriott Ocean 
Club; Marriot Surf Club; Renaissance Aruba Resort; 
The Ritz-Carlton Aruba; RIU Palace Aruba; RIU Pal- 
ace Antillas; Talk of the Town Hotel y Tamarijn Al- 
Inclusive Beach Resort. 

Aruba One Happy Island Lions Club hunto cu Parke Arikok 

A inicia proyecto pa promove conservacion di nos naturalesa 



AEUBA 

Q£c*& V&uyét 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RDFLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


DIASABRA atardi den un forma simbolico, plantando un 
mata den Parlce Arikolc a duna inicio di cooperacion entre 
Aruba One Happy Island Lions Club y Fundacion Parlce 
Nacional Aruba (FPNA). Esaki ta relaciona cu e proyecto 
di planta matanan cu na Aruba ta hopi schaars y casi no ta 
presente mas den nos naturalesa. 

Como invitado special p’e ocasion aki tabata presente di 
exterior Fellow Lion Luis Olarte, Presidente di Conseho di 
Gobernador di Clubnan Lions di Districto Multiple 35, 
forma pa clubnan di Florida, Bahamas, Aruba, Bonaire y 
Curacao. 

Fellow Lion Luis ta di bishita oficial na clubnan di Lions 
di Aruba. Aruba One Happy Island Lions Club a honra un 
di autoridadnan maximo di su districto pa duna inicio di 
e acto simbolico aki caminda n’e Visitor Center di Parlce 
Arikok a ser planta un Pal”i siya Cora. (Bursera Simaruba), 
conoci tambe como Gumbo Limbo. 

Fl. Lion Luis a expresa palabranan di admiracion y recono- 
cimento na tur esnan envolvi p’e bunita proyecto ald y a 
motiva e miembronan di Aruba OHIL Club pa continua cu 
e trabaonan di servicio na bienestar di nos comunidad. 

Sigui na pagina 9> 

<Continua di pagina 8 



E PaF’i siya Cora t’e prome den su especie 
cu ta wordo planta den Parlce Nacional pa 
inicio di e proyecto di planta mata. Tin 
masha poco di dje n’e momentonan alci riba 
nos isla. E por crece bira te cu 30 meter 
halto y ta un mata fuerte cu ta resisti hopi 
biento y ta duna hopi sombra. 

Aruba One Happy Island Lions Club ta or- 
guyoso di por coopera cu Fundacion Parke 
Nacional Aruba pa cu e proyecto aki unda 
ta promove conservacion di nos naturalesa. 
Medio Ambiente ta un di e 5 temanan di 
interes cu Lions Clubs mundialmente ta 
tene su mes ocupa cune den su programa di 
servicio. 

Proyectonan di Medio Ambiente no sola- 
mente ta encera mantene nos pais limpi, 
pero tambe stimula conservacion y cono- 
cimento di nos naturalesa. Otro temanan 
cu tambe Lions Clubs ta enfoca riba nan ta 
cancer di mucha, diabetes, caba cu hamber 
na mundo y proyectonan di bista. 

Aruba One Happy Island Lions Club ta 
gradici Fundacion Parke Nacional Arikok, 
staf y bureau y Park Rangernan p’e opor- 
tunidad y contribucion p’asina conhunta- 
mente haci e inicio di e bunita proyecto aki 
na fabor di nos naturalesa y medio ambi- 






ente. 

Parlamentario Sue-Ann Ras (MEP): 

Legislacion y Maneho Educativo relaciona cu e metanan sostenibel 2030 



RECIENTEMENTE Parlamentario Sue-Ann Ras, 
como miembro di Comision di Educacion, cultura, 
ciencia, tecnologia y comunicacion di Parlatino, a reuni 
riba algun topico sumamente interesante y relevante 
relaciona cu educacion na Panama. 

E reunionnan ta brinda uno e oportunidad pa inter- 
cambia y dialoga riba con por mehora varios aspecto 
legislativo como tambe maneho di educacion y e meta- 
nan di desaroyo sostenibel 2030. 

Recientemente Aruba tambe a conoce un plan di mane- 
ho nobo, pa lolce ta trata curiculo nacional dirigi riba e 
metanan sostenibel. 

1. Plan di desaroyo di Latino America, unda mester co- 
necta e aspecto di comportacion humano for di chikito 
te grandi. Ta papia di e materianan nobo en conexion 
cu e metanan sostenibel 2030 y kico t’e retonan cu el a 
trece cu ne, a base di un scol piloto cu a uza na Brasil. 
A haci cierto ahustacion p’e materianan ta mas prac- 
tico. 

2. Proyeccion 2040 relaciona cu Educacion Superior, 
unda cu ta bogando pa haci un reflexion riba e mod- 
elonan di educacion universitario, ya cu nan no ta 
responde n’e demanda di mundo contemporaneo. E 
materianan mester ta mas contextual, brindando mas 
di e aspecto tecnologico, genero, pertinencia social y 
impacto cultural. A pone hopi enfasis riba Formacion 
di Docente, ya cu nan t’esnan cu mester transmiti edu- 
cacion y netamente nan, ta kedando atras. 


3. Reconocemento di diploma dentro di region Latino 
America y Caribe. Esalci ta un dilema enorme y ta pisa 
masha riba e studiantenan y hasta ta un desmotivacion 
pa nan. A encurasha Parlamento den su totalidad pa 
bin cu dialogo legislativo y ehecutivo, pa defini kico por 
haci y crea oportunidad husto. A haci un apelacion pa 
bin cu dialogo intergubernamental: gobierno-parlamen- 
to-institucion, p’asina crea un maneho registra y certi- 
fica, pa brinda ekivalencia academico entre e paisnan. 

4. Educacion como tarea di nos tur, ta keda un reto 
educativo. Nos mester haci compromiso real cu e meta- 
nan di desaroyo sostenibel, unda mester haci uzo di 3 
medio pa logra esaki: 

Infrastructura y ambiente di aprendizahe; beca; upgrad- 
ing di e maestronan 

“Como Parlamentario nos mester percura pa 
fomenta cultura di evaluaciony inculca den e 
profesionalnan cu no tin alumno fracasa, sino 
sistema no funcional. 

Pasobra e modelo di enseñansa actual no ta 
sacia curiosidady interes di e hobennan. 
P’esey mester plantea meta y mester pone 
indicador pa haci evaluacion hustoy real. 

A duna bon conseho como tambe metodo 
tocante con nos mester sa den kico mester 
inverti den enseñansay con pa evita 
corupcion den enseñansa!”, 

Sue Ann Ras a finalisa bisando. 

Ministerncm di Reino ta firma Tratado pa 
formalisa cooperacion di Aduana den Caribe 




DURANTE e di 41 reunion di Caribbean Customs Law 
Enforcement Council (CCLEC) cu ta tuma lugar na Ha- 
vana, Cuba, paisnan miembro a firma un Tratado p’asina 
por formalisa e cooperacion Aduanero regional cu ta existi 
for di 1970. 

Cu e formalisacion aki, e Caribbean Customs Organisa- 
tion (CCO) ta haya na su disposicion e instrumentonan 
legal p’asina por fortalesa e cooperacion y tambe por inter- 
cambia informacion necesario na un manera mas eficiente 
y sigur. 

Reino Hulandes, cu den principio a forma parti di e coop- 
eracion Aduanero aki y pesey den presencia y cu firma di 
Secretario di Estado di Hulanda sr. Menno Snel, Minister 
di Husticia di Sint Maarten, sr. De Weever y Ministernan 
di Finanzas di Aruba y Corsow, sra Ruiz-Maduro y sr. Gijs- 
bertha a oficialisa e cooperacion Aduanero di e paisnan di 
Reino den e Organisacion Aduanero di Caribe. 

Nissan Sentra a dal 
contra trailer cu tabata 
lastrando un boto 




DIADOMINGO merdia pa mas o menos 12:30 
p.m a sosode un accidente serio riba e caminda di 
Koyari. N’e sitio a pidi pa ambulance, debi cu tin un 
persona herida. 

E accidente a sosode momento cu algun amigo tabata 
subiendo caminda na Koyari cu nan boto riba trailer. 
Parce nan lo tabata bayendo un Boatfest organisa 
diadomingo. 

Mucho leu nan no a yega, debi cu un Nissan Sentra a 
dal contra e trailer cu e boto ariba. 

Dor di e impacto duro e boto a kita for di e trailer y 
lceda parcialmente benta riba caminda. 

Chauffeur di e Nissan lo a haya un kap y mester a 
wordo atendi dor di Paramediconan. 

Daño material ta considerabel. 


Toyota Yaris a perde 
control y drenta mondi 





DIASABRA merdia Polis a bay serca di e cura di 
Aeropuerto pa un auto cu a drenta mondi. 

Na yegada Polis a topa cu un Toyota Yaris semi hinca 
den mondi. E chauffeur lo mester a manioba bon pa 
no dal contra e pal’i coriente. 

N’e sitio loke nos por a compronde ta cu un otro 
auto lo a sali dilanti e Yaris y e chauffeur a sera brake. 
Esaki a causa cu e auto lo a perde control y drenta un 
pida mondi y lceda pega riba un baranca. 

No tabatin hende herida. 

Prome Minister Evelyn Wever Croes 
ta na Hulanda pa varios reunion 
riba e topico Venezuela 

Lo presenta e plannan di Aruba y e gastonan envolvi p'asina logra haya financiamento 



DIALUNAy diamars, Prome Minister 
Evelyn Wever-Croes lo tin varios re- 
union na Hulanda na unda e topico 
principal lo ta Venezuela. Despues di 
reunionnan na Washington, unda cu 
Prome Minister a hiba varios reunion 
hopi importante tocante e crisis mi- 
gratorio di Venezuela y e impacto cu 
esalci tin p’e islanan den nos region 
mas cerca di Venezuela, e mandatar- 
io principal di nos pais awor ta na 
Hulanda pa trata e mesun topico aki 
riba nivel di Reino. Minister Pleni- 
potenciario na Hulanda, Guilffred 
Besaril lo compaña Prome Minister 
den e reunionnan na Hulanda. 

E topico prinicipal di su reunionnan 
na Hulanda lo ta Venezuela. E Pre- 
mier di Aruba lo delibera cu Premier 
Mark Rutte, Secretario di Estando 
Raymond Knops y Raad van State 
riba e impacto grandi di e crisis di 
Venezuela riba nos pais. 


Prome Minister lo presenta e plan cu 
Aruba tin pa por atende cu e migra- 
cion masal cu ta tumando lugar for 
di Venezuela. 

Tambe Prome Minister lo reuni cu 
e comision di Reino den Eerste y 
Tweede Kamer riba tres topico: Ven- 
ezuela, integridad y finansa publico. 

“Ta importante pa nan 
scucha di mi con e situacion 
ta y unda nan tambe por yuda”, 

Prome Minister a expresa. 

Aruba y Corsou t’e paisnan cu ta 
carga mas peso di e impacto di e cri- 
sis migratorio di Venezuela. Ambos 
pais a experimenta un migracion di 
Venezuela enormemente grandi. 
Esaki ta pone un presion grandi tam- 
be riba nos comunidad. 

Teniendo cuenta cu Gabinete Wev- 
er-Croes a hereda un situacion di e 
pais sumamente dificil, ta haci tam- 
be cu ta hopi dificil pa atende cu e 
crisis migratorio. Situacion finan- 
ciero hopi critico, explosion social, 
negligencia den enseñansa ta situa- 
cionnan critico cu Gabinete Wever- 
Croes a hereda. 

Y mientras cu mester pone tur aten- 
cion pa atende cu esakinan, Gobier- 
no mester pone atencion pa atende 
cu un crisis cu ta di un otro pais cau- 
sa dor di otro hende. 


P’e motibo aki, Prome Minister ta 
considera ta momento pa bay Hu- 
landa, splica e situacion manera cu 
e ta, p’asina haya mas comprension 
di Hulanda y pa nan dicidi tambe 
pa yuda den esaki, cu confiansa di 
ta exitoso na Hulanda y por yega na 
cualkier areglonan cu por ta posibel. 

“E impacto di e crisis di Venezuela 
riba nos pais ta hopi grandi, y ta 
hopi importante pa Parlamento y 
Gobierno Hulandes tambe ta na al- 
tura di esaki. 

E crisis di Venezuela no ta un crisis 
di Venezuela so, of un crisis regional 
so, e ta un crisis mundial. Aruba y 
Corsou ta wordo considera como e 
dos paisnan cu ta wordo afecta mas 
severamente y sin cu nos ta haya 
ayudo financiero di ningun banda. 
Esaki no ta un situacion cu nos a 
crea, pero nos ta wanta e golpinan 
si. Ta momento pa Reino y pa co- 
munidad mundial comparti e peso 
aki y no bira cara y lceda sin yuda 
den e crisis aki,” Prome Minister a 
enfatisa. 

Den reunionnan cu mandatarionan 
Hulandes, Prome Minister lo presen- 
ta e plannan di Ajruba y e gastonan 
envolvi p’asina logra pa Aruba haya 
financiamento. Prome Minister a ex- 
presa di ta spera cu esalci lo e haya 
comprension di parti di Hulanda 
y nan yuda cu e peso aki, pasobra 
Aruba so no por carga e peso aki mas 
den nos region. 

Polis a detene homber cu a dal 



amigo un tubo den cara 




DIASABRA anochi Polis a wordo avisa di un 
caso di maltrato na altura di Priki Food Center, 
unda un homber lo a wordo gedal cu un tubo den 
cara. 

Na yegada di Polis nan a topa cu e dos hombernan, 
uno cu un golpi na cara. Nan tabata papia “manera 
nada un pasa”. 

Ambos ta biba eybanda mes, den diferente kamber 
cu ta wordo gehuur. Polis a constata cu e homber- 
nan aki a bebe, mirando nan comportacion. 

Cada un tabata acusa otro di algo y eynan tabata 
unda e discusion a bay for di man. Segun e agresor, 
esun cu el a dal a saca un machete pe y na su turno 
el a pasa man pa un pida hero. 

Cu e hero alci ela dal e den su cara. 

Pero e version ey lo no tabata cuadra y Polis a bay 
over na detene e agresor despues di algun rato. E 
tubo cu el a usa tambe Polis a confisca. E1 a wordo 
geboei y hiba warda. Mientrastanto e Paramedi- 
conan cu a yega n’e sitio a atende cu e amigo her- 
ida. 

E golpi no tabata di e serio ey, pero si tabata un 
orea cu ta haci dolor. 

Adicto Juancho sendi 
na candela den forno 
di kalki na Rancho 







DIASABRA atardi unidadnan di rescate a bay cu 
urgencia e caya di Kowloon Restaurant bay pabou. 
Den e forno di kalki (Kalkoven) lo tabatin candela y 
den dje tin un persona. 

Na yegada nan a topa cu un homber adicto, 
cu kemaduranan na varios parti di su curpa. 
Segun esnan den becindario e homber tabata drumi 
eyden, y un hende muher kende tambe ta adicto lo 
a sende na candela. 

Hendenan cu tabata eybanda a papia di un tal Mexi 
lcende lo a sende e candela. Si t’asina, e mesun un 
muher aki lo a purba sende candela di Oficina di 
Monumentenbureau. 

Dos ambulance a presenta pa atende cu e adicto cu 
tabata den basta dolor. E adicto cu a comete e acto 
no tabata presenta mas n’e sitio. 

Paramediconan despues di e logra pone e adicto riba 
e stretcher a sali cune cu urgencia pa Hospital. 

E forno n’e sitio tabata saca un holor hopi desagrad- 
abel, un indicacion cu adictonan lo por ta use tambe 
pa haci nan necesidadnan. Brandweer a logra paga e 
candela ora nan a yega. 

Polis na final a pidi pa Recherche, debi cu ta un caso 
basta serio. 























































16 


AWEMainta 


Dialuna, 27 Mei 2019 


Ban uni pa consc entisa riba prevencion di abuso sexual 







DIAMARS anochi proximo sesion di infor- 
macion encuanto di abuso sexual di mucha den 
bario di Sta Cruz. 

Arubaanse Padvindsters Gilde (APG), Funda- 
cion Lisette Gomez, Mitsy Willems Fundacion 
Psicologico conhuntamente cu Gobierno a uni 
forza pa informa y conscientisa riba prevención 
di abuso sexual di mucha. 

Con pa reconoce señalnan, trata cu situacionnan 
cu por surgi y unda pa acudi pa ayudo inmedi- 
ato. 

Tur hende den bario, adulto y hobennan ta keda 
invita p’e siguiente encuentronan: MFA Sta. 
Cruz dia 28 di mei 2019; MFA Savaneta dia 4 
di juni 2019 y MFA Noord dia 11 di juni 2019. 
Orario: 7 pm . 

Nos como comunidad so por ban stop e silencio,y 
ban lanta para pa siña proteha nos muchanan. 
Nos muchanan na Aruba ta responsibilidad di 
nos tur, y dor di trata e tema aki nos por yuda e 
futuro di e muchanan, cual t’e futuro di Aruba. 

Happy Brothers ta anucia cu Copa ABCS 

Ta inicia diaranzon awor 
riba veld di Kudawecha cu 
10 equipo nternac onal 

Copa ABCS organisa pa Happy Brothers ta ran- 
ca sali diarazon awor riba veld di Kudawecha y 
Calabas. Copa ABCS tin un historia y trayecto- 
ria hopi largo. 

E aña aki Copa ABCS ta celebrando su di 36 
aña y ta wordo organisa na Aruba. Copa ABCS 
ta un Copa entre Aruba, Bonaire, Curacao y St 
Maarten y cada aña un isla tin derecho pa orga- 
nize. 

E aña ald a toca Aruba y ta cada 4 aña e ta bek na 
Aruba. Ultimo aña tabata na aña 2015. Happy 
Brothers t’e equipo cu e derecho pa organisa Copa 
ABSC momento e toca pa ta na Aruba. Despues 
di reaccionnan inmenso ultimo 8 lunanan e dia 
ta asercando unda for di diamars caba equiponan 
ta cuminsa yega Aruba. 

Copa ABCS lo wordo dedica na dos baluarte cu 
trayectoria largo den softball y den Copa ABCS. 
Sr. Daniel v/d Linden y Silvio “Buchi” Flanegin. 
Merecidamente nan lo wordo reconosi y home- 
nagea durante un ceremonia oficial den e torneo. 

Un total di 10 euipo internacional lo participa 
n’e torneo aki. For di Curacao 5 equipo trabu- 
co entre otro Swift cu multiple titulo den Copa 
ABCS, Teremoto, Cikoza y Diamond Miners. 
For di Bonaire La Sonrisa, Niki Bolco, Energizer 
y The Crushers. For di St Maarten Lions y Con- 
trollers. 



Hunto cu 5 equiponan di Aruba Happy Broth- 
ers, Sluggers, Biediem, Bulldozer y Crush Power 
ta entre esnan cu lo bay pone un show down riba 
veld di Kudawecha y veld di Calabas. 

Un total di 37 wega lo wordo hunga for di diara- 
zon 29 di mei pa diadomingo 2 di juni. Crusenan 
y semi final y final tur lo ta riba veld di Kudawe- 
cha. 

Diahuebs 30 y diabierna 31 riba ambos veld we- 
ganan ta inicia for di 9.30 di mainta straight con- 
stant te anochi. 

Den fin di siman lo tin e bandanan mas popu- 
lar di momento poniendo ambiente riba tereno. 
Fanaticada di Softball e siman aki ta un siman 
grandi di Copa ABCS y pesey ta invitando fanat- 
icada grandi bin apoya Aruba, y alabes apoya tur 
atleta di Aruba, Curacao, Bonaire y St Maarten 
den e di 36 edicion di Copa ABCS. 

Olimpiada Escolar 2018-2019 a inicia oficialmente 






St. A,nnaschooi 






! A V ■ 






KhJl 









L 


ff ' 


hm 



























































Dialuna, 27 Mei 2019 


AWEMainta 


19 


MEY-MEY di un publico cu tabata consisti di e.o. studi- 
ante, mayor, maestro, instancianan deportivo, Minister y 
Parlamentarionan, a duna inicio oficial na Olimpiada Esco- 
lar 2018-2019. 

E Olimpiada Escolar ta un evento cu pa hopi aña a ser descon- 
tinua, pero bou di e maneho nobo di deporte, a percura pa 
trece esalci bon, stimulando di e forma aki deporte cerca 
nos hobennan. Ademas a uza e evento aki pa por duna un 
conscientisacion na nos hobennan riba e parti di ecologia, 
como tambe a tuma e oportunidad pa duna reconocemento 
na un persona cu a aporta grandemente na deporte escolar. 

E Olimpiada aki ta haya su representacion simbolicamente 
di Aruba su naturalesa. P’e motibo aki, a duna e Olimpiada 
e titulo di: ‘Un homenahe na nos Tera y nos Naturalesa’! 

E fuentenan di inspiracion ta amplio y ta cubri tur aspecto 
cu ta di influencia positivo. A uza e 4 elementonan di na- 
turalesa, e 4 disciplina artistico, e 4 puntonan di compas, e 
4 razanan di humanidad, e 4 esencia di existencia humano, 
e 4 temporadanan di aña, e 4 etapa di desaroyo fisico y 
tambe e 5 colornan di e logo Olimpico. Esakinan tur hunto 
ta forma e base di loke e Olimpiada Escolar ta representa. 

Durante e ceremonia di apertura pa Olimpiada Escolar 
2018-2019, esnan presente a gosa di un programa amplio. 
Despues di e desfile, a canta e himno di Aruba y el a ser 
sigui pa palabranan di Minister di Deporte, Dangui Oduber. 
“Deporte ta un instrumento necesario den bida di nos tur 
como ciudadano di un pais. Hopi bes nos no ta para keto 
y reflexiona riba e importancia cu esaki tin p’e desaroyo di 
nos bida y tambe comunidad. No solamente e parti fisico, 
cual mas cu claro ora di practica un deporte, bo ta yuda tene 
bo curpa mas saludabel. 

Sino e hermandad, e union unico cu deporte ta trece cu ne, 
ta locual cu ta haci e comunidad solido”, tabata palabranan 
di e mandatario. 

E programa a continua cu declamacion di e poema ‘Spirito 
di Competencia’, presenta p’e hobennan di Arte di Palabra. 
Despues di e bunita presentacion aki a haci e inicio oficial 
di e Olimpiada, na unda a duna homenahe na e elementon- 
an di awa, tera, biento y candela. A sigui e apertura cu cen- 
demento di e antorcha (candela) olimpico y asina e apertura 
di Olimpiada Escolar 2018-2019 a ser declara oficialmente 
habri. 

Como broche di e programa, a pasa over pa duna homenahe 
na sr. Rufo Kelly, na kende e Olimpiada a ser dedica. 

Sr. Rufo Kelly su historia cu deporte ta uno ehemplar y re- 
marcabel. Na banda di un historia deportivo escolar largo, 
na 2002 ora cu a introduci e prome Olimpiada Escolar, bou 
encargo di sr. Rufo Kelly, e scol Colegio Laura Wernet Paskel 





colegiosM 


a sa di bira e prome scol cu a keda titula manera ‘overall 
winner’. 

Minister Dangui Oduber a expresa algun palabra di na sr. 
Rufo Kelly, y el a bisa cu “e dedicacion di sr. Rufo Kelly ta 
uno ehemplar. Si mas maestro y personanan den nos comu- 
nidad sigui su pasonan, e futuro di e generacionnan pa bin 
lo ta uno briyante. Danki sr. Rufo p’e stempel aki cu bo a 
pone.” 

Finalmente Minister Dangui Oduber a tira e prome bala 
y asina e prome wega di Olimpiada Escolar 2018-2019 a 
cuminsa! Exito na cada un cu ta participando. 

Olimpiada Escolar 201 8 - 201 9 cu reconocimento na sr.Rufo Kelly: 

Un persona ehemplar den e mundo deportivo escolar 




DEDICACION , pasion y amor, t’e tres palabranan 
cu ta representa e caracter di sr. Rufo Kelly pa loke ta 
deporte escolar. Cu un historia increibel y remarcabel, 
nos por bisa cu Rufo Kelly ta un persona ehemplar p’e 
mundo deportivo, specialmente esun escolar. 

Desde cu el a inicia su carera profesional como maestro, 
Rufo tabata envolucra den e parti deportivo di e scol. 
For di aña 1974 cu Rufo a cuminsa labora na Colegio 
Laura Wernet Paskel, conoci e tempo ey como Sint Jan 
School, el a wordo acerca p’e Director di e tempo ey, sr. 
Simeon “Sim” Frank p’e por encarga su mes cu e parti 
deportivo. Pa Rufo esaki no tabata un tarea dificil pa 
asumi, tumando na cuenta cu ya caba e tabata dirigente 
e tempo ey di e team di bario di futbol Sport Boys. 

Segun e añanan a sigui, Rufo a sa di sigui progresa, no 


solamente como professional, pero tambe 

como un persona cu ta guia muchanan den deporte. Di 

1991 pa 2012 Rufo tabata cabesante di 

Colegio Laura Wernet Paslcel. Na 2002, bou di su guia, 

e dicho scol a sa di bira e prome scol pa 

gana e titulo di ‘overall winner’ den e evento di Olim- 

piada Escolar. 

Asina ey durante e añanan a gana hunto cu e scol ti- 
tulonan den diferente deporte manera futbol, volley y 
softball. No solamente na Aruba, pero den e weganan 
interinsular, tanto na Corsou como Bonaire, tambe a 
gana diferente trofeo y titulo p’e scol. 

Cualke persona cu bishita e scol, lo por mira pa nan 
mes e tres rekinan yena completamente cu premio, dan- 
ki e.o. na e gran empuhe di Rufo. 

Rufo Kelly su historia deportivo no ta termina na scol. 

Te dia di awe, su bon influencia por 

wordo mira cerca personanan cu un dia tabata un stu- 

diante di Rufo, practicando deporte riba 

diferente nivel. 

Por bisa tambe, cu e humildad di sr. Rufo Kelly ta algo 
cu ta resalta. No obstante di 

tabata na cabes di tur e momentonan aki cu e mes ta 
cataloga manera ‘bunita’, e ta bisa 
semper cu ta danki n’e yudansa di otro maestronan a 
logra tur esaki. 

Time Out 

Nicole ta amplia pa nos riba 
e trabao cu e delegacion di 
Odesur ta haciendo y kico 
e por nifica pa nos mundo 
Deportivo. Hopi interesante. 
No perde!!!!!!!!!! 



Parlamentario Alan Howell: 

Habitcmtencm di Seroe Preto ta bisando ayo na stof y tera 


DURANTE di reunion- 
nan publico, parlamentario 
Alan Howell ta para duro cu 
mester pone mas fondo pa 
asfalta y drecha careteranan 
rond Aruba. 

Logicamente Alan sa haci un 
extra peticion pa Minister 
Otmar Oduber tene cuenta 
cu pariba di brug debi cu e 
parti aki di nos isla a wordo 
neglisha pa hopi tempo. 

‘Awe habitantenan di Seroe 
Preto, San Nicolas ta suma- 
mente contento. Stof y tera 
ta pasando pa pasado. E di 
dos fase ta inicia e siman 
alci. Nos tur ta paga belast- 
ing y pa tal motibo tur bario 
merece di haya nan aten- 
cion. 

Poco poco pero sigur nos ta 
sigui cumpli”, Parlamenta- 
rio Howell a declara. 
Finalisando el a gradici 
Minister Otmar Oduber pa 
scucha peticion di nos hen- 
denan di pariba y na mes 
momento a gradici DOW 
pa e bon trabou realisa. 

Black Joker ta rally den bom di 6 pa 
laga Blackhawks den tereno 8-7 



CAMPEONATO HEINEKEN 
fast pitch di Aruba Softball Bond 
dedica na dos baluarte Jacobo Jan- 
sen y Gilbert “Nando” Maduro a 
continua riba veldnan na Pos Chiq- 
uito. Den categoria A-Klas tabata 
tin un tanganaso di wega momento 
cu Black Joker y Blackhawks a faha 
otro te final. Black Jolcer perdiendo 
7-6 te den bom di 6 inning ta rally y 
ta laga Blackhawks den tereno 8-7. 
Black Joker como ekipo a bati di 28- 
10 pa un averahe di 357 mientras 
Blackhawks a bati den conhunto di 
27-12 pa un averahe di 444. Black- 
hawks ta anota 1 careda den promer 
inning, 4 careda den tercer inning 
y dos careda mas den cabez di 6. 
Black Jolcer ta anota 1 careda den 
promer inning, 3 den di 3 inning, 
1 den 4 y 1 den 5 pa despues rally 
pa 2 careda den bom di 6 inning 
seyando e victoria. Randolph Mad- 
uro ta conecta un cayonaso riba e 
bacldhand di e shortstop lcende no 
por a bin kla cune y asina Ashwi 
Feldiciano ta anota e careda pa laga 
Blackhawks den tereno. Boxscore 
final Black Joker 8 careda, 10 hit, 
0 error y ta laga 8 coredor na base. 


Blackhawks 7 careda, 12 hit, 4 er- 
ror y tambe ta laga 8 coredor den 
circulacion. Mihot bateadornan pa 
Black Joker ta Ashwi Feliciano, Bur- 
ton Sintjago y Ingemar Adamus tur 
a bay di 2-1, Roderick Simon di 3-3 
cu 2 careda anota mas un doblete, 
Glenrick Marchena 3-2 incluyendo 
un doblete. Pa Blackhawks a desta- 
ca den caha di bateo Yeisid de Kort 

2- 1, Clay Shipley aportando na su 
propio causa di 3-2 cu 1 careda an- 
ota mas 2 rbi, Meldrick Solognier di 

3- 3 cu 1 doblete mas 1 rbi, Jomir 
Vrolijk di 3-2. Glenrick Marchena 
ta bay 3 inning lansando 33 bola, 
24 strilce pa un total di 57 pitch, 
permitiendo 5 careda tras di 5 hit 


propinando 2 ponche y ta regala 5 
base por bola. Lorenzo Maduro ta 
drenta releva Glenrick y btambe ta 
bay 3 inning, lansando 8 bola, 28 
strilce pa un total di 36 pitch permi- 
tiendo 2 careda, 7 hit y no ta regala 
base por bola. Clay Shipley mester 
consola su mes cu e derota lansando 
6 inning, 31 bola, 61 strilce pa un 
total di 92 pitch enfrentando 32 
bateador permitiendo 8 careda, 10 
hit y ta regala 2 base por bola. 

Weganan oficial di campeonato ta 
continua dialuna awor pa 7:15 di 
anochi riba veld na Pos Chiquito 
momento White Jolcer vs Black- 
hawks y pa 9or di anochi Piratas vs 
Black Joker cual ta mustra di bira 
un tremendo partido. Diamars 28 
di Mei na Dragon Hitters pa 7:15 
di anochi Logros vs Piratas pues si 
Piratas mantene su invicto dialuna 
tanto Logros y Piratas posiblemente 
port a 4-0 y aki si un invicto mester 
cay. Pa 9or di anochi White Joker 
vs The Prodigies pa asina termina 
promer buelta complete den catego- 
ria AA y A-Klas. Fanaticada yega 
tereno bin apoya bo ekipo prefer. 

Logros ta derota Blackhawks 10-3 



CAMPEONATO HEINEKEN 
fast pitch di Aruba Softball Bond 
dedicana dos baluarte Jacobo Jan- 
sen y Gilbert “ Nando” Maduro a 
continua riba veld di Dragon Hit- 
ters. Den categoria A-Klas e ekipo 
di Logros ta logra otro victoria im- 
portante pa consolida nan posición 
momento cu Logros ta derota Black- 
hawlcs den un tremendo partido. 
Como ekipo Logros a bati di 23-10 
pa un averahe di 434 mientras cu 
Blackhawks como ekipo a bati di 
21-6 pa un averahe di 286. Box- 
score final Logros 10 careda, 10 hit, 
3 error y ta laga 6 coredor na base. 
Blackhawks 3 careda, 6 hit, 2 error 
y ta laga 5 coredor den circulación. 
Mihor bateadornan pa Logros ta 
Rachi Berry 2-2 cu 3 careda anota 
mas 3 careda impuha incluyendo un 
cuadrangular, Edgar Bautista apor- 
tando na su propio causa a bay di 
3-2 anotando tambe na 2 ocasión, 
Genaro Girigori 3-2 cu 2 rbi, Man- 
uel Paula y Elvin de la Cruz ambos 


di 2-1, Arnaldo Perez di 3-1 cu 2 
careda anota mas 2 rbi y un cuad- 
rangular, Daniel Fernandez di 3-1 
cual bataso tabata un homerun. Pa 
Blackhawks a destaca na plato Jef- 
fin Jansen, Yeisid de Kort, Leonardo 
Dirksen y Jomir Vrolijk tur a bay di 
3 -1, Rodney Kelly y Meldrick Solag- 
nier ambos di 2-1. Edgar Bautista ta 
cubri henter e ruta pa seya e victoria 


riba su nomber lansando 5 inning, 
17 bola, 57 strilce pa un total di 74 
pitch, permitiendo 3 careda tras di 
6 imparable y ta regala un base por 
bola propinando un ponche cre- 
ma. Jomir Vrolijk ta resulta pitcher 
perdedor tirando 1 solo inning, 41 
pitch permitiendo 6 careda tras di 5 
hit y ta regala 2 base por bola. Jomir 
ta wordo releva pa Rodney Kelly 
kende ta tira 3 inning, 31 bola, 28 
strilce pa un total di 59 pitch. Rod- 
ney ta permiti 4 careda tras di 5 hit 
y ta regala 2 base por bola. 

Dialuna awor 27 di Mei weganan ta 
continua na Pos Chiquito pa 7:15 
di anochi White Jolcer lo enfrenta 
Blackhawks mientras pa 9or di ano- 
chi Piratas vs Black Joker cual ta 
mustra di bira un tremendo partido. 
Diamars 28 mei na veld di Dragon 
Hitters pa 7:15 di anochi Logros vs 
Piratas y pa 9or di anochi White 
Jolcer vs The Prodigies. Bar y cushi- 
na lo ta tremendo sorti na Dragon 
Hitters. Fanaticada di softball fast 
pitch bin apoya bo elcipo preferi!! 

Iniciativa pa produccion di 
alimentacion interinsular 


DEN HAAG. Un dje temanan cu a keda 
discuti diabierna nochi durante e reunion 
culminante di Think Tank di Yiunan di 
Tera Antiyano na Den Haag, tabata con 
por hinca den otro un forma di coperacion 
interinsular riba tereno di agricultura. 

E ministernan plenipotensiario di Sint 
Maarten, Corsou y Aruba a splica ki nece- 
sidad nan paisnan tin cu enfasis riba e cop- 
eracion pa yega na un mercado interinsular 
pa alimento. Tur nos pueblonan tin mesun 
smak y por lo tanto por cultiva tomati na 
Corsou, comcomber na Aruba y salada na 
Bonaire, tabata sugerencia di Guilfred Be- 
saril di Aruba. Minister plenipotensiario 
Jorien Wuite di Sint Maarten a pidi aten- 
cion pa e aumento fuerte di prijs di berdura 
den supermercadonan na Sint Maarten pa 
motibo di horcan Irma. E Think Tank ta 
bou di guia dje studiante Curasoleño den 
Asuntonan di Gobernacion, Gilberto Mor- 
ishaw, for di september ta coriendo stage 
na Ministero di Agricultura den loke ela 
calificá como un experimento masha exi- 
toso. E minister a priminti cu september e 
a bin bishita nos islanan. 

(Bij publicatie vermelden; WeConnect) 

Dialuna, 27 Mei 2019 


AWEMainta 


Ladronisia cu violencia y detencion 


WILLEMSTAD - Diadomingo madrugá 
alrededor di 02.58’or Central di Polis a 


ricibi informacion di un caso di ladronisia 
cu violencia cu tabata tumando lugar na 




AiSora 


.cty 




Dios tawata sabi, den Su Sabiduria grandi, cu E ta tur caminda, sinembargo 
El a pone su yiunan chikito bou di encargo y cuido di un mama cu ta stima. 
“HACI PA BO MAMA Y BO TATA TA CONTENTO; 

HACI PA ESUN CU A CARGA BO DEN SU SENO SINTIE ALEGRE” 
(Proverbio 23:25) 

Cu un tristeza hopi grandi na nos curason nos ta participa cu a bolbe pa cas 
di su Tata Creador, nos Dushi y Precioso Mama, Wela, Bisawela y Ruman: 


Sra. Eleonora 
Petrocchi -Donata 

Mihor conoci como "Aurita” 

Viuda di Sr. Campy Petrocchi 
*26 - 11 - 1932 721 -05-2019 

Na nomber di su yiunan: 

Sra. Greta (Lenny) y Sr. Ety Arendsz- Petrocchi y famia 
Sra. Erica (Luchi) y Sr. Eric Filiciana-Petrocchi y famia 
Sra. Lila Petrocchi 

Na nomber di su nietonan: Lianne Arendsz 

Dante Arendsz 

Lizzi Arendsz 

Angelo Filiciana 

Sulissa Filiciana 

Na nomber di su bisanietanan: D’Angeline Arendsz 
Nanny Filiciana 

Na nomber di su rumannan: t Elsira Donata 
t Sra. Adelinda y tSr, Alberto Petrocchi-Donata 
t Sra. Bernadetta y tSr, Toochi Hermans-Donata 
t Sr. Jose Olindo y Sra. Vda. Grace Donata-Werleman 
t Pina Donata 

Sr. Ovito y Sra. Nina Donata-Chung 
Sra. Lena y Sr. Rafael Boekhoudt-Donata 

Na nomber di su subrino(a)nan: Sra. Lourdes (Tica) Petrocchi y yiu 
Sra. Gerdwina (Lichi) Petrocchi y yiu 
Sr. Joslyn Petrocchi 

Sra. Nury y Sr, Cadir Lampe-Petrocchi y yiu 

Sr. Lico y Sra. Astrid Hermans-Hernandez y yiunan 

Sr. Rino y Sra. Mirna Hermans-Jacquin y yiunan 

Sr. Lutico y Sra. Janine Hermans- Boezem y yiunan 

Sr. Joselito Donata y yiu 

tSr. Lino Donata y yiunan 

Sr. Eriberto Donata 

Sra. Genevieve y Sr. Omar Regazzoni-Donata 

Na nomber di su ihanan: Sra. Tinachi Simon-Boekhout 

Sra. Marieta Croes 

tSr. Carlo Croes 

Sra. Fela Angela-Flanegin 

Sra. Milva Koolman-Flanegin 

Sra. Tica Petrocchi 

Sra. Gala Maduro-Brete 

Sra. Genevieve Regazzoni-Donata 

Sra. Lianne Arendsz 

Hopi stima mescos cu nieta: Rose Figaroa, Armando Lugo y Noélla 

Hopi stima mescos cu subrina: Lidwina Figaroa 
Angelique De Sousa 

Su bon amistadnan Aprecia y Stima manera Famia: 

Sra. Vda. Mimi Maduro-Robert 

Sra. Elaine Maduro 

Sra. Vda. Maria Donata-Ras 

Sr. Gerard Simon y famia 

Sra. Lenny Koolman y yiunan 

Sr. Willy y Sra. Eudo Richardson y yiunan 

Sr. Daddy Roos y famia 

Sra. Edeline De Cuba y yiunan 

Sra. Gwen y Sr. Eduard Osepa-Hewitt 

Sra. Norma Lacle 

Sr. Omar Boekhoudt y Sra. Annie Kock 
Sra. Anna y Sr. Christian Saponara-Grassia y yiu 
Sra. Vda. Enid Marquez y yiunan 
Sra. Vda. Sita Roos 

Sr. Teechi y Sra. Juliana Dabian y famia 

Su ayudantenan: Sra. Julissa Boekhoudt-Ramirez 
Sra. Gloria Hemandez 
Sra. Maria Geerman 

Tur prima y primonan Stima y Famia. 

Demas famianan Petrocchi, Donata, Arendsz, Filiciana, Flanegin, Navas, 
Hermans, Werleman, Chung, Boekhoudt, Boekhout, Ras, Brete, Robert, 
Hernandez, Jacquin, Boezem, Regazzoni, Lampe. 

Ta invita tur famia, primo y primanan, bisiñanan, amistadnan y conocirnan pa 
asisti na acto di entiero cu lo tuma lugar Diamars 28 di Mei 2019 di 2.30pm 
- 4.00pm na Misa Pro - Cathedral San Francisco na Playa. Despues lo sali 
pa santana Catholico na Playa. 




'patwud 't¥ome & vttf, 


Dios ta nos refugio, 

E ta nos fortalesa, 

El a resulta un yudador den mester. 
Salmo 46:1 

Cu dolor na nos curason nos ta anuncia 
fayecimento di nos ser keri: 



Cadencia Pierre 

Mihor conoci como “Cadens” 
*01 -05-1948 -103-05-2019 


Entiero a wordo posponi te un proximo aviso 


Aifei 

- a/y 

& $ie*K4tófut 


Gradiçimento /_ Inyitacion 


Pa medio di esaki Famia Richardson kier gradici tur 
famia, amigo y amiganan y conocirnan cu den un forma 
of otro a mustra nan atencion y a duna nos sosten 
durante fayecimiento y entiero di nos ser stima: 



Luis Eduardo Richardson 

“Wichi” 

Un danki na un y tur cu a manda carchi, krans, 
whatsapp, email y a hasi yamada nan telefonico. 

Un danki special ta bai na Dr. J. J. Jones, Wit Gele 
Kruis, Stichting Cas Marizul, Cas di Machi, Elospice 
Atardi, ex-coleganan di Postkantoor, Labco Medical, 
Iglesia Maranatha y Zorgcentrum Buitenhaeghe Leger 
des Heils in Almere Buiten. 

Tambe na Aurora Funeral Home pa cu su bon servicio 
y atencion. 

Boso muestra di atenshon tabata un gran consuelo pa 
nos. 

Bo(so) presencia lo ta altamente aprecia 


un cas na Mon Reposweg. 

Unidad di Rio Canario cu a^ega n’e sitio, 
a topa dos hómber kendenan tabata brin- 
gando cu otro. 

Un di nan tabatin un herida serio na altura 
di su \NO\Noy tabata sangra bastante. 

Polis a para e bringamento inmediatamente 
y a cuminsá cu un investigacion. 

A sali na cla cu e victima a^ega cas, topa 
e sospechoso O.G.M. di 55 aña di edad 
nace na Córsou, tabata hórta den su ve- 
hiculo. 

Na momentu cu e victima a ba^ atendé e 
sospechoso, e ultimo aki lo a dal e victima 
cu un obheto fuerte, na su cabezy herid’é. 
O.G.M. a keda detené n’e sitio pa ladroni- 
sia cu violencia^ a wórdo presentá dilanti 
di un Fiscal auxiliar kende a ordená su en- 
carcelamento pendiente di mas investiga- 
cion. 




Aiifora 




’Çuttenal ‘Zfonte £ 


Psalmo 23:1,2,3. 

Señor ta mi wardador, mi no tin falta di nada. 
Den cunucu di yerba berde e ta ponemi sosega. 

E ta hibami na awa trankil pa mi bolbe hanja forsa. 

Cu imenso dolor na nos curason, 
nos ta anuncia fayecimento di: 



Antonietta Elisabeth Fingal-Dirksz 

Mihor conosi como"Elly" 

*09-05-1956 1125-05-2019 

Na nomber di: 

Su estimado esposo: Juan Fingal 

Su yuinan: Juan Frederick Fingal (Ricky) 

Joe-Angelo Fingal y Sharyl Maduro 
Su mayornan: tCheppy y tCicilia Dirksz-Vrolijk 

Su Suegra: Bertha Fingal-Tromp. 

Su Ihanan: Leslie Hernandez, 

Sharon Hernandez, 

Roderick Jansen 

Danielito Leo y Rayxien Trimon. 

Primo y primanan y demas famia: 

Fingal, Dirksz, Vrolijk, De Mei, Kelly, Leo,Thiel, Loopstok,Tromp, 
Erasmus, Rosenberg. 

Su ex collega nan di Bestuurskantoor y Brandweer y tur su 
amigo y amiganan y bon bisiñanan. 

Acto di despedida y entierro ta tuma lugar diamars 28 di Mei 
pa 9.00-11.00 AM na"Aurora Funeral Home"sigi pa crematie. 
Despues di entiero nos no ta ricibi bishita di condolencia na 
cas. 

Trio atracado violento Romain, Maria y 
Ortela haya culpabel den corte 



WILLEMSTAD. Den sala di corte a presentá diabi- 
erna e trio, Sebastien Romain di 20 aña di edad, nasé 
na Haiti, Kwinsie Maria di 19 aña di edad y Yournaim 
Ortela tambe di 19 aña di edad. 

En principio ta trata aki di habitantenan hóben di e 
bario Tera Kórá, kendenan a cera cabes tira un atraco 
violento dia 19 di novémber 2018 na High Way Mini- 
marlcet. 

E trio a presentá cu caranan tapá y machetenan den 
man, pa cana drenta e negushi, menasando e doñonan 
cu machete den man nan a bula riba tonbank, choca e 
señora doño y exigi pa e keda lceto. 

Rato despues e malechornan aki a ranka e cahera di 
placa di BAB bay cuné. Cu forsa bruto a gara e hómber 
cu tambe ta doño di High Way Minimarket y oblig’é pa 
para lceto. 

E trio aki despues di a hórta sierto pertinensianan den 
e negushi a core drenta mondi, pero polis cu djis despu- 
es a yega na e sitio a keda dirigi na sitio caminda nan a 
huy. 

Den mondi polisnan a reys riba e trio cu vários di e 
cosnan hórtá, tambe e machetenan. 

Tur tres e acusadonan a nenga redondamente di tabata 
esnan cu a hórta den e minimarket, aunlce tur cos a 


mustra den e direccion ey. 

Abogado mr. Prevo, encargá cu defensa di e trio a insisti 
cu su clientenan ta inocente y a pidi pa laga nan liber 
pa falta di pruebanan tangibel. 

Segun e abogado e acusacionnan ta sumamente bruha 
y inconsistente, pasobra ta papia di cuchu di cushina 
como arma, siendo e argumento principal ta cu alci lo 
mester ta trata di machete. 

Ningun di e acusadonan no a duna coperacion na e in- 
vestigacion, pero resultadonan di DNA ta papia palabra 
cla, pasobra auturidadnan a haya print di e mannan di 
acusadonan aki riba e machetenan cu a uza pa tira e 
atraco. 

Ademas polis a reys riba nan, caminda na e mesun sitio 
alci, esta den mondi a haya tanto e machetenan como e 
cosnan hórtá. Tambe a inclui declaracionnan di testigu, 
esta mama di un di e acusadonan. 

Tur 3 e acusadonan ta firstoffender y fiscal señora mr. 
Clarelli Hato Willems a demandá un castigo di prizon 
di 4 aña pa cada un di e acusadonan. Hues mr. Gruijters 
sinembargu a conclui cu un castigo di 3 aña prizon, esta 
36 luna di cua 6 luna condicional, un periodo di prueba 
tambe di 3 aña y guia obligatorio di parti di Reclasser- 
ing. 

Lugino Doran mester presentá den corte 20 di séptémber binidero 


WILLEMSTAD. Pa tratamento proforma tabata den sala 
di corte diabierna Lugino Doran di 23 aña di edad, habi- 
tante di Kaya Miranda. Auturidadnan tin e fuerte sospecho 
cu dia 25 di maart ultimo Lugino Doran a drenta cas di 
hende pa tira atraco, menasando cu arma di candela. Aki a 
hórta renchi di orea di oro y e suma di placa di 300 florin, 
pero tambe ldta yabi di auto y un auto Hyundai modelo 
110 bay cuné. 

Tur esaki a sosode den Hermesweg, caminda malechornan 
a drenta caranan tapá, obligá un di e habitantenan pa sinta 
keto riba un stoel, di manera cu nan por a listra henter e 
cas. Claramente e acusacion ta basá tambe riba destruccion 
y posecion di arma di candela. Categóricamente e acusado 
Lugino Doran a rechasá di tin algu di haber cu e atraco aki. 
Abogado mr. M.A van den Berg a suprayá e pretencion di 
Lugino Doran, pidiendo pa laga su cliente bay cas, pendien- 
te resultadonan di e investigacion y wardando riba e fecha 
cu lo e mester presentá den sala di corte atrobe. 

Promé cu e atraco Lugino Doran tabata sigui un estodio, 
pero cu su detencion e estudio ta keda interumpi. 

Fiscal a rechasá e peticion pa laga Lugino Doran temporal- 
mente den liberdad, mencionando cu e atraco aki tabata 


unu hopi barbá, hasiendo uzo di arma di candela, pero ta 
pendiente di mas resultado di e investigacion, entre otro 
pótrétnan, mas declaracion di testigu y un sketch di loke a 
sosode precies. 

Pió ainda ta e hecho cu e malechornan a tira dirigi riba po- 
lis, caba core bay for di e sitio. Tur cos ta indiká cu tin mas 
persona envolvi. 

Ta trata aki di un atraco armá, caminda e atracadonan a pre- 
sentá cu caranan tapá, actuando di formanan sumamente 
violento y agresivo, exigiendo placa y prenda y a sinti cu 
mester a lós algun tiro cu e armanan di candela. 

Lugino Doran a declará cu loke a pasa tabata contra di su 
boluntad, e mes a keda sintá den auto y no tabatin absolu- 
tamente nada di haber cu loke a pasa. 

Fiscal a mustra cu Lugino Doran claramente ta scondiendo 
informacion valioso y cu tin prueba cu e tambe a baha for 
di e vehiculo y asina ey tabatin un participacion debido den 
e atraco. 

Hues mr. Gruijters finalmente a rechasá e peticion pa sus- 
pendé detencion di Lugino Doran temporalmente y a dicidi 
mas despues cu tratamento di e caso aki riba contenido lo 
ta dia 20 di séptémber binidero. 


A laga Jonathan 
bay cas, siendo ta 
e atracado cu pió 
comportacion 

WILLEMSTAD. E acusado Jonathan menor di edad (awor 
numa el a cumpli 18 aña) y Eldridge Ansjeliena di 20 aña di 
edad tabata den sala di corte diabierna. E duo aki dia 11 di 
februari 2019 a cometé un acto castigabel teribel, exigien- 
do un bóshi di yabi, plus un vehiculo marka KIA modelo 
Sportage for di algun hende grandi. 

E duo atracado a yega na un sitio stacioná auto banda di e 
vehiculo KIA modelo Sportage ocupá pa tres dama. 

Cu forsa bruto a habri e porta di e auto KIA Sportage, me- 
nasando cu arma di candela cu a pone na garganta di un di 
esnan sintá den e vehiculo, gritando nan pa baha fo’i nan 
auto y entregá yabi. 

Ta trata aki pues di ladronicia di auto y posecion di arma di 
candela. Durante tratamento di e caso diabierna den corte, 


abogado señora mr. Atena Sulvaran a referi na e hecho cu 
Jonathan tabata menor di edad na momento di a cometé e 
hecho castigabel, como tal a pidi hues pa laga e persona aki 
den libertad pa e por sigui bay scol y no regresá prizon cu 
en práctica ta e universidad di crfmen. 

Hues mr. Gruijters, scuchando e argumento di e abogado a 
bay di acuerdo pa laga Jonathan temporalmente den liber- 
tad numa, pero su cómplise Eldridge Ansjeliena si lo keda 
cerá, wardando e caso bini padilanti riba contenido dia 11 
di séptémber binidero. 

Tratamento di e caso ta warda riba mas interogacion, resul- 
tado di investigacion di telefon y otro sospechoso, un tal 
“Pin”. Mas despues abogado Sulvaran a trece padilanti cu 
e file di su cliente ta bashi y cu e investigacion casi no ta 
progresando. 

E1 a sugerf pa inclui Reclassering den buskeda di solucionnan 
apropiá pa e menor di edad al<d. Enfin fiscal no tabata di 
acuerdo pa laga ningun di e acusadonan den libertad tem- 
poral pa evitá cu esaki por daña e investigacion andando. 
Hues mr. Gruijters puramente pa e hecho cu ald ta trata di 
un menor di edad, tóch a bay di acuerdo pa laga Jonathan 
temporalmente den libertad. Pa colmo ta netamente e atra- 
cado cu a desplegá un comportacion mas violento y agresivo 
riba e dia en cuestion! 

Cheandro Penso den gara 

di husticia atrobe 



WILLEMSTAD. Ta como si fuera Cheandro Penso 
no a siña nada, aunke e tabata cerá caba. 

E1 a presentá den sala di corte diabierna acusá di mena- 
sa cu arma di candela dia 14 di januari 2019. Cheandro 
Penso tin 22 aña di edad. 

Tabata un investigacion cu a start rondó di un atraco, 
caminda cu auturisacion di hues comisario a scucha 
telefon di e persona cu auturidadnan tabatin bista riba 
dje. 

Aki a bin surgi e sospecho cu Cheandro Penso lo ta at- 
endé cu e negoshi di arma di candela. Autoridadnan a 
sigui bay mas intensivo den e investigacion riba Chean- 
dro Penso, pero finalmente a presentá e hecho cu Che- 
andro Penso dia 14 di januari 2019 a menasá Rendell 
Poulo cu un arma di candela. 

E acusado Cheandro Penso a grita Poulo bisando: “duna 
e hómber su cosnan, sino mi ta tira bo mata”. “Ora mi 
bini bék lo bo mira kico lo pasa cu Bo”. 

Cheandro Penso tabata manehando un auto Toyota 
Yaris shinishi na e momentonan ey. Pero el a zway cu e 
pistol den man, dilanti di Poulo, caba drenta auto bay. 
Segun fiscal mr. Koert tabatin vários persona pa supra- 


yá e acusacion y posecion y menasa cu arma di cande- 
la, pero Cheandro Penso su amigunan cu tabata hunto 
cuné den e auto a rechasá cu e acusado aki tabatin un 
arma di candela hunto cuné, unicamente cu na su cas 
tabatin un pleytamento. 

Enfin e vercionnan cu a bini padilanti den sala di corte 
ta varia inmensamente, insistiendo di un banda cu Che- 
andro Penso tabatin un arma di candela y di otro banda 
cu esey ningun momento so no ta e caso. 

Pa fiscal mr. R. Koert posecion di arma di candela riba 
su mes ta 24 luna di castigo incondicional pa cuminsá. 
Abogado mr. Jan Prevo a insisti cu e señora testigo cu a 
duna declaracion ta un persona solamente, pues insufi- 
ciente. 

Ademas e abogado a enfatisá cu su cliente ta un firstof- 
fender pa posecion di arma di candela. 

Fiscal a demandá un castigo di prizon di 30 luna di cua 
6 luna condicional y un periodo di prueba di 3 aña. 
Hues mr. Gruijters a haya cu Cheandro Penso mere- 
sé castigo, como tal a yega na un condena di 24 luna 
castigo di prizon di cua 6 luna condicional, kitando e 
periodo den aresto preventivo, mas guia obligaturio di 
parti di Reclassering. 

E unico corant GRATIS 



Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 


UKe nos riba facebooK 


Keda “up to date” ij liKe nos riba facebooK V facebook! 
www.facebooK.com/awemainta ~ 


Subi riba nos website 

www.awemainta.com 


AWEMainta completamente 

DIGITAL 
















